Publication: Magyar Közlöny
Issue: MK-2000-13 (Year: 2000, Number: 13)
Era: 1990-2004
Section: A közoktatásról szóló 1993. évi LXXIX. törvény
Paragraph Index: 359

3. § Az R. 10. §-ának (4) bekezdése helyébe a következő rendelkezés lép: „(4) Az Országos Közoktatási Intézet az iskolai adatlapok alapján megállapítja, hogy melyik iskola kinek a jelentkezését fogadta el. Ha ugyanannak a jelentkezőnek több iskola is elfogadta kérelmét, az Országos Közoktatási Intézet Információs és Informatikai Központja a tanulói adatlapon közölt rangsor alapján megállapítja, hogy melyik kérelem szerepel előbb a rangsorban. A több elfogadott kérelem közül a rangsorban legelöl állót kell elfogadottnak tekinteni. A rangsorban sorrendben hátrébb álló, elfogadott jelentkezési kérelmet törölni kell az iskolai adatlapról. A törlés a jelentkező nevének oly módon történő áthúzásával történik, hogy ezáltal a név olvasható maradjon. Az Országos Közoktatási Intézet Információs és Informatikai Központja az iskolai adatlapon záradék formájában feltünteti — betűvel és számmal — a törölt jelentkezések darabszámát, továbbá a törölt jelentkezések sorszámát.”

Source: https://magyarkozlony.hu/hivatalos-lapok/55f3ef74d6106b0a9a287cd5bdcbc254a62103e1/dokumentumok/1b1d39e03adf12e2d49ab7a5837c01e249743c27/letoltes